193 



odbora sasvim u duhu i po načinu, koji je Dr. Gorjanović tako 

 sretno započeo bio. 



Drugi glavni posao bila je nabava glavnoga durbina za naš 

 opservatorij. Od 5 ponuda — među njima 3 iz Beča, 1 iz Ber- 

 lina i 1 iz Dresdena — odlučio sam se nakon svih pregovaranja 

 sa stručnjacima i nudiocima u Beču za instrument, što nam ga je 

 ponudio sudbeni pristav pruski, Mueller-Baudiss iz Ber- 

 lina i predložio sam nabavu toga instrumenta ravnateljstvu, koje je 

 na to pristalo. Smijem reći, da je naš opservatoiij dobio za veoma 

 nisku cijenu dobar refraktor od G-'/r," otvora, koji je g. 11)01. 

 izrađen u radionicama jedne od prvih firma svjetskih na tom 

 polju, od Reinfelder a i Hertela u Münchenu. Opisan je 

 u XIV. godištu našega Glasnika. 



U radu oko nabave kupole nijesam tako brzo došao do 

 cilja. Gradnju željezne kupole povjerio sam bio nakon moga pre- 

 govaranja s drugim tvrtkama, mehaniku bečke zvjezdarnice Stje- 

 panu Resselu, tada bez sumnje najiskusnijemu čovjeku u tim 

 stvarima, koji je već čitav niz takvih kupola u našoj monarkiji 

 i izvan nje izradio bio ; on mi je pribavio bio i građevne skice, 

 on je imao sam kupolu izraditi i namjestiti i instrumenat pod 

 njom montirati i definitivno namjestiti kako treba. No koncem 

 godine 1902. umro je Ressel nekoliko mjeseci poslije toga, što 

 sam s njime i nekim astronomima ugovorio bio sve detaile 

 izvođenja kupole i namještenja durbina. Nakon mnogoga dopi- 

 sivanja našao sam mu u Beču zamjenika u tvrtci Eduard 

 Tobias, koja je također više željeznih kupola već izvela bila, 

 te mi je i od posjednika tih privatnih opservatorija i od struč- 

 njaka preporučena bila. Kupola, koja danas riješi čelo Popova 

 tornja, njezino je djelo izvedeno uz veoma umjerenu cijenu 

 prema sredstvima našega društva, ali do sada sasvim odgovara 

 svojoj svrsi. Čitava se kupola razmjerno malom silom na pa- 

 tentiranim kotačima okreće, a dvije se pukotine, široke 80 cm 

 mogu dignuti preko zenita. Kupola nas stoji K 1661 "50. 



Nakon svih ovih predradnja pristupilo je gradsko pogla- 

 varstvo dne 16. srpnja 1903. pregradnji Popova tornja na osnovi 

 nacrta izrađenih u građevnom uredu gradskom od gosp. gra- 

 đevnoga savjetnika Milana Lenucija, a gradnju je izvodio gosp, 

 arhitekt Vjekoslav Heinzel, a po nalogu ravnateljstva nadzirali 

 smo sa strane društva i određivah sve, što je nužno bilo, pred- 



13 



